Hörmətli cənab Sədr, hörmətli millət vəkilləri! Təqdim olunan qanun layihəsi Azərbaycan Respublikasının növbəti ikitərəfli münasibətlərinin inkişafının nəticəsi kimi qəbul oluna bilər. Bu cür qanun layihələri dəfələrlə parlamentdə müzakirə olunub. Bildiyiniz kimi, Azərbaycan Respublikası və Latviya Respublikası arasında diplomatik pasportlara malik olan şəxslər artıq parlamentin qəbul etdiyi qərarla vizadan azad ediliblər. İndi isə diqqətinizə təqdim olunan qanun layihəsi xidməti pasportlara aiddir. Düşünürəm ki, bu qanun layihəsi də ikitərəfli əməkdaşlıq üçün yeni imkanların yaradılmasına böyük töhfə verəcək. Bu layihə komitəmiz tərəfindən tam dəstəklənib və mən xahiş edərdim, bu qanun layihəsinə səs verəsiniz.